CELEX: E2012J0008
Language: sk
Date: 2014-05-12 00:00:00
Title: Uznesenie súdu z 12. mája 2014 vo veci E-8/12 – Schenker North AB, Schenker Privpak AB a Schenker Privpak AS/Dozorný úrad EZVO (Žaloba o neplatnosť rozhodnutia Dozorného úradu EZVO – Prístup k dokumentom – Prípustnosť)

12.2.2015   
            
            
               SK
            
            
               Úradný vestník Európskej únie
            
            
               C 49/16
            
         UZNESENIE SÚDU
   z 12. mája 2014
   vo veci E-8/12
   Schenker North AB, Schenker Privpak AB a Schenker Privpak AS/Dozorný úrad EZVO
   (Žaloba o neplatnosť rozhodnutia Dozorného úradu EZVO – Prístup k dokumentom – Prípustnosť)
   (2015/C 49/09)
   Vo veci E-8/12, Schenker North AB, Schenker Privpak AB a Schenker Privpak AS/Dozorný úrad EZVO – ŽIADOSŤ o neplatnosť troch rozhodnutí Dozorného úradu EZVO (oznámených 18. mája 2012, 23. mája 2012 a 2. júla 2012 o neposkytnutí prístupu k dokumentom vo veci Dozorného úradu EZVO č. 34250 (Nórska pošta/Privpak – porušenie antitrustových predpisov) a vo veci Dozorného úradu EZVO č. 68736 (DB Schenker – vec týkajúca sa prístupu verejnosti k dokumentom v súvislosti s uvedenou antitrustovou vecou), ako aj o neposkytnutí prístupu k postupom upravujúcim problematiku prístupu verejnosti k spisovým materiálom prejednávaných vecí a nakladania s nimi v zmysle pravidiel o prístupe k dokumentom z roku 2008, ktoré Dozorný úrad EZVO prijal rozhodnutím č. 407/08/COL z 27. júna 2008 (neuverejnené), súd v zložení Carl Baudenbacher, predseda a sudca spravodajca, Per Christiansen a Páll Hreinsson, sudcovia, vyniesol 12. mája 2014 rozsudok, ktorého výroková časť znie takto:
   Súd EZVO týmto:
   
               1.
            
            
               konštatuje, že nie je potrebné rozhodnúť o právnom podaní v súvislosti s listom Dozorného úradu z 9. mája 2012 oznámeným 18. mája 2012 (právna udalosť č. 633455), a to v rozsahu, v akom sa týka prístupu k prehláseniu o obsahu vo veci Dozorného úradu č. 34250;
            
         
               2.
            
            
               zamieta ako neprípustné právne podanie smerujúce proti listu Dozorného úradu z 9. mája 2012 oznámenému 18. mája 2012 (právna udalosť č. 633455), a to v rozsahu, v akom sa týka „listu od Nórskej pošty datovaného alebo doručeného 13. júla 2010“ a „zápisnice zo stretnutia zástupcov Dozorného úradu EZVO vrátane jeho predsedu a zástupcov Nórskej pošty a/alebo nórskej vlády“;
            
         
               3.
            
            
               zamieta ako neprípustné právne podanie smerujúce proti listu Dozorného úradu z 22. mája 2012 oznámenému 23. mája 2012;
            
         
               4.
            
            
               konštatuje, že nie je potrebné rozhodnúť o právnom podaní v súvislosti s listom Dozorného úradu z 2. júla 2012 oznámeným 2. júla 2012 (právna udalosť č. 639495), a to v rozsahu, v akom sa týka postupov Dozorného úradu EZVO, pokiaľ ide o nakladanie so spismi, resp. postupov Dozorného úradu týkajúcich sa vybavovania žiadostí verejnosti o poskytnutie prístupu k spisom;
            
         
               5.
            
            
               zamieta ako neprípustné právne podanie smerujúce proti listu Dozorného úradu z 2. júla 2012 oznámenému 2. júla 2012 (právna udalosť č. 639495), a to v rozsahu, v akom sa týka prístupu k rozhodnutiam kolégia Dozorného úradu EZVO vo veci platného udelenia právomocí jeho riaditeľom;
            
         
               6.
            
            
               nariaďuje navrhovateľom uhradiť trovy konania.